
... rajono savivaldybės administracijai

PRAŠYMAS

201  m.                                 d.

Mes, UAB "...." , atliekantys savivaldybės teritorijoje geodezinius – topografinius darbus, pagal įprastą praktiką bendradarbiaujame su  ... rajono savivaldybės administracija. Savivaldybės administracijos geodezijos ir kartografijos specialistams teikiame topografinius duomenis jų sutikslinimui bei ruošiamo topografinio plano suderinimui. Tačiau savivaldybės specialistai, remdamiesi tuo, kad duomenys galimai yra sukurti netinkamai, šių topografinių duomenų nepriima ir dėl šios priežasties topografinio plano nederina. Kadangi duomenys, kuriuos administracijos specialistai priimtų, gali būti sukurti tik naudojant kitą programinę įrangą, negu yra naudojama mūsų įmonėje, mes atsiduriame nelygioje su kitais savivaldybės teritorijoje geodeziniais ir topografiniais darbais užsiimančiais verslininkais padėtyje. Susidaro neleistina situacija, aprašyta Konkurencijos įstatymo 2 skirsnio 7 straipsnyje. Be to, duomenys, kuriuos gali nuskaityti tik viena programinė įranga, nėra sukurti atsižvelgiant į Europos Sąjungos INSPIRE (The INfrastructure for SPatial InfoRmation in Europe) direktyvą, kadangi prieštarauja INSPIRE principui, kuris sako, kad duomenys turi būti nuskaitomi įvairiomis programomis. Lietuvos Konstitucijos 29 straipsnis sako, kad įstatymui, teismui ir kitoms valstybės institucijoms ar pareigūnams visi asmenys lygūs. Žmogaus teisių negalima varžyti ir teikti jam privilegijų dėl jo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų pagrindu. Čia minima socialinė padėtis – turima programinė įranga, kuri šioje situacijoje ir nulemia teisių varžymą ir privilegijas.
Mes prašome … rajono administracijos išnagrinėti šią problemą ir nustatyti topografinių duomenų pateikimo savivaldybės administracijai tvarką, kuri neprieštarautų aukščiau paminėtiems Lietuvos Respublikos įstatymams ir Europos Sąjungos direktyvoms, arba derinti topografinį planą nagrinėjant tik topografinės situacijos atitikimą popieriuje.

